open-index/open-wikipedia-markdown huggingface dataset:
குருவாலப்பர்கோயில்

**குருவாலப்பர்கோயில்** (*Guruvalapparkovil*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
இடது|thumb| வீரநாராயண பெருமாள் கோவில், குருவாளப்பர்கோவில்

## மக்கள்தொகை
2001 மக்கள்தொகை கணக்கெடுப்பின்படி, குருவாலப்பர்கோயில் கிராமத்தில் 3078 ஆண்கள் மற்றும் 3020 பெண்கள் என மொத்தம் 6098 பேர் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
எடையார்

**எடையார்** (*Edayar, Ariyalur*)என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

## மக்கள்தொகை
 மக்கள்தொகை கணக்கெடுப்பின்படி எடையார் கிராமத்தில் 1,432 ஆண்கள், 1,467 பெண்கள் என 2899 பேர் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
கல்யாணி ராய்

**கல்யாணி ராய்** (*Kalyani Roy*)(பிறப்பு 14 சனவரி 1967) என்பவர் ஓர் இந்திய அரசியல்வாதியும் திரிபுரா சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். இவர் திரிபுரா சட்டமன்றத்தின் தற்போதைய அரசாங்க தலைமை கொறடாவாகவும், மார்ச், 2018 முதல் தெலியாமுரா சட்டமன்றத்தொகுதியின் உறுப்பினராகவும் உள்ளார். திரிபுரா மாநிலத்தில் அரசு தலைமைக் கொறடாப் பதவியை வகித்த முதல் பெண்மணி இவர்தான்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:திரிபுரா அரசியல்வாதிகள்
உள்கோட்டை வடக்கு

**உள்கோட்டை வடக்கு** (*Ulkottai North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

## மக்கள்தொகை
2001 மக்கள் தொகை கணக்கெடுப்பின்படி, உள்கோட்டை வடக்கில் 2691 ஆண்கள் மற்றும் 2594 பெண்கள் என மொத்தம் 5285 மக்கள் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
செம்பழுப்பு வால் சிலம்பன்

**செம்பழுப்பு வால் சிலம்பன்** (***மௌபினியா போசிலோடிசு***) என்பது பாரடாக்சோர்னிதிடே குடும்பத்தில் உள்ள ஒரு பறவை சிற்றினமாகும். "சிலம்பன்" என்று அழைக்கப்படும் பல சிற்றினங்களைப் போலவே, இது முன்பு *சில்விடே* குடும்பத்தில் வைக்கப்பட்டது. இது மத்திய சீனாவில் மட்டுமே காணப்படும் அகணிய உயிரி ஆகும்.

இந்த *மௌபினியா* பேரினமானது 1877ஆம் ஆண்டில் பிரெஞ்சு பறவையியலாளர்களான அர்மண்ட் டேவிட் மற்றும் எமிலி ஓசுடலெட் ஆகியோரால் அறிமுகப்படுத்தப்பட்டது.

## மேற்கோள்கள்

பகுப்பு:சிலம்பன்
கோபால்தாரா தேயிலைத் தோட்டம்

**கோபால்தாரா தேயிலைத் தோட்டம்** (*Gopaldhara Tea Estate*) என்பது இந்திய மாநிலமான மேற்கு வங்காளத்தில் உள்ள டார்ஜிலிங் மாவட்டத்தின் மிரிக் துணைப்பிரிவில் உள்ள மிரிக் சிடி தொகுதியில் உள்ள ஒரு தேயிலைத் தோட்டமாகும்.

## சொற்பிறப்பியல்
1881ல் 'கோபால்' என்ற நபருக்குச் சொந்தமான பசுமையான நெல் வயல்களில் தேயிலைத் தோட்டம் உருவாக்கப்பட்டது. 'தாரா' என்பது உள்ளூர் நேபாளி மொழியில் ஒரு சிறிய நீரோடை என்பதாகும். கோபாலின் நெல் வயல்களில் பல சிறு ஓடைகள் குறுக்கிட்டன. இந்த இருசொற்களையும் சேர்த்து "கோபால்தாரா" எனப் பெயரிடப்பட்டது.

## வரலாறு
1881ஆம் ஆண்டில், தப்பு மற்றும் தாரா சாகிப்பிற்காக ஒரு புதிய தோட்டம் உருவாக்கப்பட்டது. 1920-ல் தேயிலைத் தோட்டத்தை கிங்சுலே வாங்கினார். இவர் இதை 1947-ல் மூல்ஜி சிக்கா நிறுவனத்திற்கு விற்றார். தல்சந்த் சாரியா 1953-54ல் கோபால்தாரா தேயிலைத் தோட்டத்தை வாங்கினார். 2020ஆம் ஆண்டு நிலவரப்படி, இவரின் மகன் சிவ் சாரியா மற்றும் அவரது பேரன் கிருசிகேசு சாரியா ஆகியோர் சோனா தேயிலைக் குழுமத்தின் பதாகையின் கீழ் கோபல்தாரா தேயிலைத் தோட்டத்தினை நிர்வகிக்கின்றனர். இந்த குழு டார்ஜிலிங்கில் உள்ள ரோகினி தேயிலைத் தோட்டம் மற்றும் டோர்சில் உள்ள நியூ க்ளென்கோ மற்றும் சூனாகாச்சி தேயிலைத் தோட்டங்களையும் நிர்வகிக்கிறது.

## நிலவியல்

கோபால்தாரா தேயிலைத் தோட்டம், "டார்ஜிலிங்கின் பெருமைகளில் ஒன்று". டார்ஜிலிங்கில் டார்ஜிலிங் தேயிலையினை அதிக அளவில் உற்பத்தி செய்யும் தேயிலைத் தோட்டங்களில் இதுவும் ஒன்றாகும். மொத்தமுள்ள ,   தேயிலைப் பயிரிடப்படுகிறது. இந்த தேயிலைத் தோட்டம்  உயரத்தில்   பரப்பளவில் அமைந்துள்ளது. டார்ஜிலிங்கின் உயரமான பகுதியும் ஈரப்பதம் மற்றும் சூரிய ஒளியின் சரியான அளவும் முதிர்ந்த உயர்தர தேயிலை இலைகளுக்கு ஏற்றதாக உள்ளது. இங்குக் காணப்படும் மேக மூட்டம் நறுமணம் நீடிக்க உதவுகிறது. கோபல்தாரா தேயிலைத் தோட்டம் முதல் தரத் தேயிலை உற்பத்தி செய்கிறது. இதில் பெரும்பாலானவை ஏற்றுமதி செய்யப்படுகின்றன. அதிக உயரத்தில் குளிர்ச்சியான சூழலின் விளைவாக, தேயிலைச் செடிகள் மெதுவான வேகத்தில் வளரும். பொதுவாகத் தேயிலைத் தோட்டங்கள் தேயிலை செடிகளை 5 ஆண்டுக் கால தேயிலை கவாத்து செய்தல் சுழற்சியைப் பின்பற்றுகிறது. அதிக உயரத்தில் இது 7 வருடச் சுழற்சியாக மாறும்.

குறிப்பு: துணைப்பிரிவில் உள்ள சில குறிப்பிடத்தக்க இடங்களை வரைபடம் காட்டுகிறது. வரைபடத்தில் குறிக்கப்பட்ட அனைத்து இடங்களும் பெரிய முழுத்திரை வரைபடத்தில் இணைக்கப்பட்டுள்ளன

## மேம்பாடு
கோபால்தாரா தேயிலைத் தோட்டம் கருப்பு, பச்சை, வெள்ளை, ஊலாங், சுவையூட்டப்பட்ட, சிறப்புத் தேநீர் மற்றும் கைவினைத் தேநீர் போன்ற அனைத்து வகைகளிலும் சிறந்த டார்ஜீலிங் தேயிலையை உற்பத்தி செய்கிறது. புதிய தொழிற்சாலை ஒன்றும் அமைக்கப்பட்டுள்ளது. காலியாக உள்ள உயரமான பகுதிகளில் புதிய ரகங்கள் பயிரிடப்படுகின்றன.

## மேற்கோள்கள்

## வெளி இணைப்புகள்
* 

பகுப்பு:Coordinates on Wikidata
பகுப்பு:டார்ஜிலிங் மாவட்டம்
கியான்சித்தா

**கியான்சித்தா** (பர்மியம்: ကျန်စစ်သား,) என்பவர் பர்மாவை ஆண்ட பேகன் அரசமரபைச் சேர்ந்த மன்னராவார். இவர் பர்மாவை மன்னராக 1084 முதல் 1112 வரை ஆண்டார். இவர் மிகப்பெரிய பர்மிய மன்னர்களில் ஒருவராகக் கருதப்படுகிறார். இவர் தனது தந்தை அனவ்ரஹ்தாவால் கொண்டுவரப்பட்ட சமூக, பொருளாதார மற்றும் கலாச்சார சீர்திருத்தங்களைத் கடைப்பிடித்து ஆட்சிச் செய்தார். இவரது 28 ஆண்டுகால ஆட்சியில் உலகளவில் அங்கீகாரம் பெற்ற சக்தியாக மாறினார். பர்மிய மொழியும் அதனின் பண்பாடும் தொடர்ந்து நிலைபெற்றது.

தொடக்க வாழ்க்கையில், கியான்சித்தா புகழ்பெற்ற வெற்றிகரமான கட்டளையாளராக இருந்தார். இவர் பேகன் பேரரசை நிறுவிய அனவ்ரஹ்தாவின் முக்கிய இராணுவ போர்த்தொடர்களுக்கு தலைமை தாங்கினார். இராணி மணிசண்டாவுடனான கள்ள உறவால் இவர் 1070 - 1080களில் இரண்டு முறை நாடுகடத்தப்பட்டார். கியான்சித்தா 1084-ல் சா லூ மன்னரைக் கொன்ற ஒரு பெரிய மோன் கிளர்ச்சியை அடக்கியப் பின்பு அரியணை ஏறினார். இவரது ஆட்சி பெரும்பாலும் அமைதியாக இருந்தது. மோன் கலாச்சாரத்தின் பெரும் அபிமானியாக இருந்தார். இவர் மோன் மக்கள் வசிக்கும் தெற்கு பகுதி நோக்கிய ஒரு சமரசக் கொள்கையை பின்பற்றினார். இவரது நீதிமன்றத்திலும் மோன் மொழிக்கும் அதனின் பண்பாட்டுக்கும் தொடர்ந்து ஆதரவு நிலைப்பாடுகளை அளித்தார்.

இவர் தனது தந்தை அனவ்ரஹ்தாவின் சிவேஜிகன் தூபியை கட்டி முடித்து, பின்பு ஆனந்த கோவிலையும் கட்டினார். இவரது ஆட்சிக்காலத்தில் பேகன் இராச்சியம் பௌத்த சமய கற்றலுக்கான முக்கிய இடமாக ஆனது. தென்கிழக்கு ஆசியாவில் கெமர் பேரரசுடன் இணைந்து பேகன் இராச்சியம் ஒரு பெரும் சக்தியாக உருவெடுத்தது. சீனத்தை சேர்ந்த சொங் அரசமரபும், இந்தியாவைச் சேர்ந்த சோழ அரசமரபும் ஒரு இறையாண்மை இராச்சியமாக அங்கீகரித்தது.

கியான்சித்தா பர்மிய வரலாற்றில் மிகவும் புகழ்பெற்ற மன்னர்களுள் ஒருவர். அவரது வாழ்க்கைக் கதைகள் பர்மிய இலக்கியங்களும், நாடகங்களிலும், சினிமாவிலும் மீண்டும் மீண்டும் கூறப்படுகின்றன.

## மேற்கோள்கள்

பகுப்பு:1030 பிறப்புகள்
பகுப்பு:1112 இறப்புகள்
பகுப்பு:பர்மிய மக்கள்
தோல் சீழ்

**தோல் சீழ்** (*Pyoderma-பையோடெர்மா*) என்பது சீழ் உள்ள தோல் நோய் ஆகும். சிரங்கு, *இம்பெட்டிகோ கான்டாகியோசா*, ஒற்றைச்சிரங்கு, குழிப்பையழற்சி, போக்கார்ட்டின் சிரங்கு, சீழ்க்கழலை, நச்சுச் சீக்கட்டு, வெப்பமண்டல குடற்புண் போன்ற மேலோட்டமான தொற்றுகள் இதில் அடங்கும்.  தோல்சீழ் உலகளவில் 111 மில்லியனுக்கும் அதிகமான குழந்தைகளைப் பாதிக்கிறது. இது சிரங்கு மற்றும் வளையப் படை எனக் குழந்தைகளில் மிகவும் பொதுவாகக் காணப்படும் மூன்று தோல் கோளாறுகளில் ஒன்றாகும்.

*

## மேற்கோள்கள்

## வெளி இணைப்புகள்

பகுப்பு:தோல் நோய்கள்
அங்கனூர்

**அங்கனூர்** (*Anganur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள சன்னாசிநல்லூர் ஊராட்சி செந்துறை வட்டத்தில் உள்ள ஒரு கிராமம் ஆகும். செந்துறையிலிருந்து 14 கி.மீ. தூரத்திலும் திட்டக்குடியிலிருந்து 8 கி. மீ. தூரத்திலும் உள்ளது. இந்த கிராமத்தைக் கடந்து சின்ன ஆறு (சிறிய ஆறு) ஓடுகிறது. தொல் திருமாவளவன் என்ற தமிழர் தலைவர் இங்குப் பிறந்தவர்.
thumb| அங்கனூர் பள்ளி
thumb| அங்கனூர் இயற்கை
thumb| அங்கனூர் பள்ளி

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
பகுப்பு:Coordinates on Wikidata
சின்னப்பட்டக்காடு

**சின்னப்பட்டக்காடு** (*Chinnapattakadu*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும் . இது மாவட்டத் தலைமையகமான அரியலூரிலிருந்து தெற்கே 24 கி. மீ. தொலைவில் அமைந்துள்ளது.

## மக்கள்தொகை
 மக்கள்தொகைக் கணக்கெடுப்பின்படி சின்னப்பட்டக்காடு கிராமத்தில் 1228 ஆண்கள் 1189 பெண்கள் என 2417 பேர் வசித்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
பகுப்பு:Coordinates on Wikidata
ஆம்னா மாலிக்

**ஆம்னா மாலிக்** (*Aamna Malick*, பிறப்பு: 5 ஆகத்து 1997) என்பவர் ஒரு பாக்கித்தான் நடிகையாவார். இவர் ஏ-பிளஸ் தொலைக்காட்சியில் *தும்புக்ட்-ஆதிஷ்-இ-இஷ்க்* என்னும் தொலைக்காட்சி நாடகத் தொடர் மூலம் திரைத்துறையில் அறிமுகமானார்.  *தர் சி ஜாதி ஹை சிலா, மேரி சஹேலி மேரி பாபி, ஃபர்ஸ், மேரா தில் மேரா துஷ்மன் மற்றும் யே நா தி ஹமாரி கிஸ்மத்* போன்ற தொலைக்காட்சி நாடகங்களிலும் நடித்துள்ளார்.

2022 இல், இவர் *மிஸ் அண்ட் மிஸ்டர் ஷமீம்*  வலைத்தொடரில் ஒரு பாத்திரத்தில் நடித்துள்ளார். மாலிக் சமீபத்தில் ஏஆர்ய் தொலைக்காட்சியின் *தமாஷா* என்னும் *[[பிக் பாஸ்]]* போன்ற உண்மைநிலை நிகழ்ச்சி போட்டியில் போட்டியிட்டார்.

## பங்காற்றிய திரைப்படங்கள் மற்றும் தொலைக்காட்சித் நாடகத்தொடர்களின் பட்டியல்

### வலைத்தொடர்

## மேற்கோள்கள்

பகுப்பு:1997 பிறப்புகள்
பகுப்பு:பாகிஸ்தானியக் கலைஞர்கள்
பகுப்பு:பாக்கித்தான் நடிகைகள்
நமங்குணம்

**நமங்குணம்** (*Namangunam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.

## மக்கள்தொகை
2001 மக்கள்தொகை கணக்கெடுப்பின்படி, நமங்குணம் கிராமத்தில் 1683 ஆண்கள் மற்றும் 1763 பெண்கள் என மொத்தம் 3446 பேர் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
இடையக்குறிச்சி

**இடையக்குறிச்சி** (*Edaayankurichi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள ஆண்டிமடம் வட்டத்தில் உள்ள ஒரு கிராமம் ஆகும்.

## மக்கள்தொகை
2001 மக்கள்தொகை கணக்கெடுப்பின்படி, இடையன்குறிச்சியில் 2000 ஆண்கள் மற்றும் 2015 பெண்கள் என மொத்தம் 4015 பேர் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
போரா ஆறு

**போரா ஆறு** (*Pora river*) இந்தியாவின் மகாராட்டிர மாநிலத்திலுள்ள நாக்பூர் நகரின் தெற்குப் பகுதியில் பாய்கிறது. போரா நதி நாக் ஆற்றின் வலது கரையில் ஓடும் ஒரு துணை நதியாகும்.

போரா ஆற்றின் தோற்றம் கண்டுபிடிக்கப்படவில்லை, ஆனால் இது சோனேகாவ் ஏரியின் நீர்ப்பிடிப்புப் பகுதியில் எங்காவது தோன்றியிருக்கலாம் என்று நம்பப்படுகிறது. தென்மேற்கு நாக்பூரில் உள்ள யசோதா நகர் பகுதியில் இந்த நதி தோன்றியதாகவும் சில ஆதாரங்கள் கூறுகின்றன. செய்தாலா சாலை, திருமூர்த்திநகர், கம்லா, சோமல்வாடா, மணீசுநகர் மற்றும் பெசா வழியாக நாக் நதியுடன் சங்கமமாகிறது. நாக் மற்றும் போரா நதிகள் சங்கமிக்கும் இடம் தீத்தூர் அருகே உள்ளது. போரா நதி நாக் நதியின் இரண்டாவது கிளை நதியாகும். நாக்பூர் நகராட்சி ஆணையம் ஆங்கிலேயர் காலத்தில் தயாரிக்கப்பட்ட நகரத்தின் நிலப்பரப்புத் தாள்களில் நதியின் இருப்பைக் கண்டறிந்து அதன் சாதனையைப் பதிவு செய்துள்ளது.சககர் நகரில் சோனேகான் சாலைப் பாலத்திற்கு அருகில் ஒரு பழமையான நாக் கோயில் உள்ளது.

## மேற்கோள்கள்

பகுப்பு:நாக்பூர் மாவட்டம்
பகுப்பு:மகாராட்டிர ஆறுகள்
தயாசங்கர் திவாரி

**தயாசங்கர் திவாரி** (*Dayashankar Tiwari*) இந்தியாவைச் சேர்ந்த ஓர் அரசியல்வாதியாவார். நாக்பூரின் 54 ஆவது மேயராக இவர் பணியாற்றினார்.  சிறந்த சொற்பொழிவு திறன்களுக்காக அறியப்பட்டார்.

தயாசங்கர் திவாரி ஒரு முதுகலை பட்டதாரியாவார். கலை பாடத்தில் இவர் முதுகலைப் பட்டம் பெற்றார். நாக்பூர்நகராட்சி ஆணையத்திற்கு பாரதிய சனதா கட்சியின் பிரதிநிதியாக மேயராக நியமிக்கப்பட்டார். 151 உறுப்பினர்களைக் கொண்ட நாக்பூர் நகராட்சியில் 107 வாக்குகளைப் பெற்று தயாசங்கர் திவாரி வெற்றி பெற்றார். இவரை எதிர்த்து போட்டியிட்ட காங்கிரசு கட்சி வேட்பாளர் இரமேசு புனேகர் 27 வாக்குகள் மட்டுமே பெற்றார். சந்தீப் இயோசி பதவி விலகிய பின்னர் இவர் இப்பதவிக்கு வந்தார்.

## மேற்கோள்கள்

பகுப்பு:மகாராட்டிர அரசியல்வாதிகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மராத்தியர்கள்
பகுப்பு:நகரத்தந்தைகள்
சிறுசக்கர மல்லி

** சிறுசக்கர மல்லி** (தாவர வகைப்பாட்டியல்: *Jasminum adenophyllum*, ஆங்கிலம்:bluegrape jasmine, pinwheel jasmine, or princess jasmine) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் அடினோபில்லம்* என்ற தாவரவியல் பெயரால் அழைக்கப்படுகிறது.  1882 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது. இவ்வினத்தாவரங்கள் விரைந்து வளரும் கொடியாகவும், நிலத்தில் படர்ந்து வளர்ந்து மண் அரிப்பைத் தடுக்கும். வளரும் இயல்புடையது. இதன் தாயகமா, அந்தமான் தீவுகள், அசாம், மலேசியா, தாய்லாந்து போன்ற நிலப்பகுதிகள் என கணிக்கப்பட்டுள்ளது. பூக்கள் வெண்மையாகக் காணப்படுகின்றன.

## பேரினச்சொல்லின் தோற்றம்
அரபி மொழியில்,   *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.

## வாழிடம்
**பிறப்பிடம்**: அந்தமான் தீவுகள், அசாம், லாவோஸ், மலாயா, தாய்லாந்து, வியட்நாம் ஆகிய இடங்களை, இத்தாவரயினத்தின் பிறப்பிடங்களாக பன்னாட்டு அறிஞர்கள் ஏற்றுக் கொண்டுள்ளனர்.

## இவற்றையும் காண்க
* மல்லிகை இனங்களின் பட்டியல்
* சங்ககால மலர்கள்

## மேற்கோள்கள்

## வெளியிணைப்புகள்

பகுப்பு:மல்லிப் பேரினம்
பகுப்பு:ஆசிய மல்லி இனங்கள்
ஆந்திரர்

**ஆந்திரர்** (*Andhirar*) தெலுங்குமொழி பேசும் மக்கள் ஆந்திரர்களென்றும், அவர்கள் மிகுதியாக வசிக்கும் தக்கிணப் பகுதியை ஆந்திர நாடென்றும் வழங்கப்படுகிறது. ஆதி ஆந்திரர் சமூகத்தினர் தெலுங்கு மொழியை தாய் மொழியாகக் கொண்ட சமூகத்தினராவர்.

ஆந்திரரைப் பற்றிய குறிப்பு முதன்முதல் ஐதரேய பிராமணத்தில் (கி.மு. 700) காணப்படுகிறது. புண்டரர், சபரர், புளிந்தர், மூதிபர் இவர்களைப் போலவே ஆந்திரரையும் விந்தியப்பிரதேசத்தில் வாழும் தசுயுக்கள் என்னும் ஆரியரல்லாத இனத்தார் என்று இந்நூல் கூறுகிறது.

அதற்குப்பின் கி. பி. முதல் நூற்றாண்டில் உரோமாபுரியில் வாழ்ந்த பிளினி ஆந்திர சாம்ராச்சியத்தில் அரண்களோடு கூடிய 30 நகரங்களும், 1,00,000 காலாட்படையும், 2,000 குதிரை வீரர்களும், 1,000 யானைகளும் இருந்ததாகக் கூறுகிறார்.

புராணங்களையும் கல் வெட்டுக்களையும் ஆதாரமாகக் கொண்டு ஆந்திர சாம்ராச்சிய வம்ச பரம்பரையைக் காலமுறைப்படுத்தி அறுதியிடலாமாயினும், இப்போது தெலுங்கு நாடென்று கூறிவரும் பகுதியை இவ்வரசர் ஆண்டனரென்று சொல்ல முடியாது. தக்கிணத்தின் வடமேற்குக் கோடி, வடகன்னட மாவட்டத்தின் வட பகுதி, மேலைக் கடற்கரைப் பகுதி, கலிங்க நாட்டின் மேற்கெல்லையை ஒட்டிய தக்கிணத்தின் வடபகுதி, மைசூர், பெல்காம், தார்வார் இவற்றின் சிற்சில பகுதிகள் ஆகிய இந்நிலப்பரப்பில் ஆந்திர மன்னரின் ஆட்சி ஓங்கியிருந்ததென்று மட்டும் சொல்லலாம். இவர்கள் பின்னர் பல்லாரியிலும், கிருட்டிணா, கோதாவரி மாவட்டங்களிலும் தமது ஆட்சியைச் செலுத்தினார்கள். இவர்கள்தாம் இக் காலத்தில் வாழும் தெலுங்கு மக்களின் மூதாதைகள் என்றும், இவர்கள் வழங்கிய ஆந்திர மொழியே இப்போது வழங்கிவரும் தெலுங்கு மொழியின் பழைய வடிவம் என்றும் திட்டமாக அறிவதற்குச் சான்றுகள் இல்லை.

தெலுங்கு மொழியின் ஆதிகவியாகிய நன்னய்யர் (11ஆம் நூ.) தாம் எழுதிய நூலின் மொழிக்குத் தெலு(ங்)கு என்னும் சொல்லை வழங்கினரேயன்றி ஆந்திர என்னும் சொல்லை வழங்கவில்லை. அதற்குப் பின் வந்த நன்னிசோடர் (12ஆம் நூ.) தெலு(ங்)கு என்னும் சொல்லை மொழிக்கும், ஆந்திர என்னும் சொல்லைத் தெலுங்கிலக்கியம் செழித்து விளங்கிய நாட்டுக்கும் வழங்கினார். அது முதற்கொண்டு புலவரும் பாவலரும் 'ஆந்திர' என்னும் சொல்லையே மக்களுக்கும் மொழிக்கும் வழங்கி வரலாயினர். எனினும் தெலுகு, தெனுகு என்னும் சொற்களும் வழக்கில் இருந்து வந்தன.

எனவே, ஐதரேய பிராமணத்தில் குறித்துள்ளபடி பண்டைக்காலம் முதல் ஆந்திரர்கள் விந்தியப் பிரதேசத்தில் இருந்திருக்க வேண்டுமென்றும், அங்கிருந்து கிருட்டிணா நதியின் முகத்துவாரத்தையடுத்த நிலப்பகுதிவரை பரவியிருக்கலாமென்றும், கி. பி. முதல் நூற்றாண்டில் ஆண்ட மன்னனாகிய ஆலரின் சப்தசதியில் குறிப்பிட்டபடி அவர்களுடைய மொழி பைசாச மொழியின் சிதைவா யிருக்கலாமென்றும் தெளிவாகிறது. தெலுங்கு திராவிட மொழிகளுள் ஒன்றாகும். 

## மேற்கோள்கள்

பகுப்பு:ஆந்திரப் பிரதேச வரலாறு
தில்சான் மதுசங்க

**லோகுமாரக்கலகே தில்சான் மதுசங்க (பாபா)** (பிறப்பு 18 செப்டம்பர் 2000) ஒரு தொழில்முறை இலங்கை துடுப்பாட்ட வீரர் ஆவார். அவர் தற்போது இலங்கைக்காக பன்னாட்டு இருபது20 மற்றும் ஒருநாள் பன்னாட்டுப் போட்டிகளில் விளையாடி வருகிறார்.

## உள்ளூர்ப் போட்டிகள்
அவர் 2019-20 பிரீமியர் லீக் போட்டியில் கோல்ட்ஸ் துடுப்பாட்டக் கழகத்திற்காக 13 மார்ச் 2020 அன்று தனது முதல்தரப் போட்டிகளில் அறிமுகமானார். அக்டோபர் 2020 இல், லங்கா பிரீமியர் லீக்கின் தொடக்கப் பதிப்பிற்காக அவர் தம்புள்ளை வைகிங்கால் ஒப்பந்தம் செய்யப்பட்டார். அவர் 2020 லங்கா பிரீமியர் லீக்கில் தம்புள்ளை வைகிங்கிற்காக 9 டிசம்பர் 2020 அன்று தனது இருபது20 போட்டிகளில் அறிமுகமானார்.

ஆகஸ்ட் 2021 இல், அவர் 2021 இலங்கைத் துடுப்பாட்ட அழைப்பு இருபது20 லீக் போட்டிக்கான இலங்கைத் துடுப்பாட்ட நீல அணியில் இடம் பெற்றார். நவம்பர் 2021 இல், அவர் 2021 லங்கா பிரீமியர் லீக்கிற்கான வீரர்களின் வரைவைத் தொடர்ந்து காலி கிளாடியேட்டர்ஸ் அணிக்காக விளையாடத் தேர்ந்தெடுக்கப்பட்டார். ஜூலை 2022 இல், லங்கா பிரீமியர் லீக்கின் மூன்றாவது பதிப்பிற்காக அவர் யாழ்ப்பாண கிங்ஸால் ஒப்பந்தம் செய்யப்பட்டார்.

## பன்னாட்டுப் போட்டிகள்
சனவரி 2020 இல், அவர் 2020 19 வயதுக்குட்பட்ட துடுப்பாட்ட உலகக் கோப்பைக்கான இலங்கை அணியில் இடம் பெற்றார். 27 ஜனவரி 2020 அன்று, நைஜீரியாவுக்கு எதிரான இலங்கையின் பிளேட் காலிறுதிப் போட்டியில், மதுசங்க ஐந்து விக்கெட்டுகளை வீழ்த்தினார்.

2020 டிசம்பரில், தென்னாப்பிரிக்காவுக்கு எதிரான தொடருக்கான இலங்கையின் தேர்வுத் துடுப்பாட்ட அணியில் மதுசங்க இடம்பிடித்தார். பிப்ரவரி 2021 இல், மேற்கிந்தியத் தீவுகளுக்கு எதிரான தொடருக்கான இலங்கையின் வரையறுக்கப்பட்ட நிறைவுகள் அணியில் மதுசங்க இடம்பிடித்தார்.

ஜூலையில், பாகிஸ்தானுக்கு எதிரான இலங்கையின் சொந்த தொடரில் அவர் மீண்டும்  தேர்வுத் துடுப்பாட்ட அணியில் இடம்பிடித்தார். ஆகஸ்ட் 2022 இல், அவர் 2022 ஆசியக் கோப்பைக்கான இலங்கையின் பன்னாட்டு இருபது20 அணியில் இடம்பிடித்தார். அவர் 27 ஆகஸ்ட் 2022 அன்று ஆப்கானித்தானுக்கு எதிராக பன்னாட்டு இருபது20 போட்டிகளில் அறிமுகமானார். மதுசங்க தனது பன்னாட்டுத் துடுப்பாட்ட வாழ்க்கைக்கு ஒரு நம்பிக்கைக்குரிய தொடக்கத்தை ஏற்படுத்தினார், குறிப்பாக இந்தியாவுக்கு எதிரான போட்டியில், அவர் வலது கை மட்டையாளர்களுக்கு உள்வரும் பந்துகள் மூலம் இந்தியாவின் முன்வரிசைத் துடுப்பாட்டக்காரர்க்ளை ஆட்டமிழக்கச் செய்தார். இரண்டு முறை விராட் கோலியை ஆட்டமிழக்கச் செய்தார் .

10 சனவரி 2023 அன்று இந்தியாவுக்கு எதிராக மதுசங்க பன்னாட்டு ஒருநாள் போட்டிகளில் அறிமுகமானார். தனது முதல் பன்னாட்டு ஒருநாள் இலக்காக ரோஹித் சர்மாவின் இலக்கை மதுசங்க கைப்பற்றினார். அவர் 24 ஜூலை 2023 அன்று பாகிஸ்தானுக்கு எதிராகத் தேர்வுப் போட்டியில் அறிமுகமானார்.

## மேற்கோள்கள்


பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2000 பிறப்புகள்
திகனை

**திகன** {*Digana*) இலங்கையில் உள்ள ஒரு கிராமம். இது மத்திய மாகாணத்தில் கண்டிக்கும் தெல்தெனியவுக்கும் இடையில் ஏ-26 நெடுஞ்சாலையில் அமைந்துள்ளது. இவ்வூர் டொலமைட் கனிமத்திற்கு பெயர் பெற்றது. பரோபகாரி அசீசு முகம்மத் ரவுஃப் இலங்கைக்கு டொலமைட்டை அறிமுகப்படுத்தினார். திகனவில் பல டொலமைட் தொழிற்சாலைகள் உள்ளன.

தெல்தெனிய விக்டோரியா அணை கட்டப்பட்ட போது நீரில் மூழ்கியதால் அதன் அனைத்து அயலகங்களுக்கும் பிரபலமான மாற்று நகரமாகத் திகன மாறியது. இங்கு சுமார் 2000 குடும்பங்களைச் சேர்ந்த பல இன சமூகத்தினர் வாழ்கின்றனர்.

2018 மார்ச்சு மாதத்தில் இங்குள்ள முசுலிம்களுக்குச் சொந்தமான வீடுகளும் விற்பனை நிலையங்களும், பள்ளிவாசல் ஒன்றும் தாக்கப்பட்டதில் இங்கு இனக்கலவரம் மூண்டது.

## மேற்கோள்கள்

## வெளி இணைப்புகள்
* தொகைமதிப்பு மற்றும் புள்ளிவிபரத் திணைக்களம், இலங்கை

பகுப்பு:கண்டி மாவட்டத்தில் உள்ள ஊர்களும் நகரங்களும்
புளுட்டோனியம்(III) அயோடைடு

**புளுட்டோனியம்(III) அயோடைடு**  (*Plutonium(III) iodide*) என்பது  PuI3 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியத்தின் அயோடைடு உப்பாக இது கருதப்படுகிறது.

## தயாரிப்பு
புளுட்டோனியத்துடன் பாதரச(II) அயோடைடு வினைபுரிவதால்  புளுட்டோனியம்(III) அயோடைடு உருவாகிறது:

:

புளுட்டோனியமும் ஐதரசன் அயோடைடும் 450 பாகை செல்சியசு வெப்பநிலையில் வினைபுரிந்தாலும் புளுட்டோனியம்(III) அயோடைடு உருவாகிறது. இவ்வினையில் சிறிதளவு ஆக்சஜன் மற்றும் நீர் மட்டுமே பங்கேற்றாலும் உருவாக்கப்படும் புளுட்டோனியம்(III) அயோடைடு உடனடியாக புளுட்டோனியம் அயோடைடு ஆக்சைடு ஆக நீராற்பகுப்பு அடைகிறது.

:

## பண்புகள்
புளுட்டோனியம்(III) அயோடைடு 777 பாகை செல்சியசு வெப்பநிலையில் உருகும். பச்சை நிற திடப்பொருளாக இது காணப்படுகிறது. a = 433 பைக்கோமீட்டர், b = 1395 பைக்கோமீட்டர்  மற்றும் c = 996 பைக்கோமீட்டர் என்ற அணிக்கோவை அளவுருக்கள் கொண்டதாக Ccmm (எண். 63) என்ற இடக்குழுவுடன் புளுட்டோனியம்(III) புரோமைடு போல நேர்சாய்சதுரக் கட்டமைப்பில் புளுட்டோனியம்(III) அயோடைடு படிகமாகிறது.

## மேற்கோள்கள்

## புற இணைப்புகள்
* 

பகுப்பு:புளுட்டோனியம்(III) சேர்மங்கள்
பகுப்பு:அயோடைடுகள்
பகுப்பு:ஆக்டினைடு ஆலைடுகள்
சாய் பிரதாப் அன்னய்யகாரி

**சாய் பிரதாப் அன்னய்யகாரி**  (*Sai Prathap Annayyagari*)  இந்தியாவின் ஆந்திரப் பிரதேசத்தைச் சேர்ந்த  ஓர்  அரசியல்வாதியாவார். 1944 ஆம் ஆண்டு செப்டம்பர் மாதம் 20 ஆம் தேதியன்று இவர் பிறந்தார்.  1989 ஆம் ஆண்டு முதல் 1999 ஆம் ஆண்டு வரையிலும், மீண்டும் 2004 ஆம் ஆண்டு முதல் 2014 ஆம் ஆண்டு வரையிலும் இராசம்பேட்டை மக்களவையை  பிரதிநிதித்துவப்படுத்தினார். இவரது கடைசி ஆட்சிக் காலத்தில், இரண்டாவது மன்மோகன் சிங் அமைச்சரவையில் கிட்டத்தட்ட இரண்டு ஆண்டுகள் எஃகுத் துறை அமைச்சராகவும், ஆறு மாதங்கள் கனரகத் தொழில்கள் மற்றும் பொதுத் தொழில்துறை அமைச்சராகவும் பணியாற்றினார்.

தெலுங்கானா இயக்கத்தை இவர் எதிர்த்தார், மேலும் புதிய மாநிலத்தை உருவாக்க அரசாங்கம் ஒப்புதல் அளித்த காரணத்தால்  அக்டோபர் 2013 ஆம் ஆண்டு அக்டோபர் மாதத்தில் தனது நாடாளுமன்ற உறுப்பினர் பதவியை விட்டு விலகினார். எனினும்  பிறர் வற்புறுத்தலின் பேரில் பதவி விலகல் நிராகரிக்கப்பட்டது.

2016 ஆம் ஆண்டு மார்ச்சு மாதத்தில் தெலுங்கு தேசம் கட்சியில் சேரும் வரை,  இவரது அரசியல் வாழ்க்கை முழுவதும் இந்திய தேசிய காங்கிரசு கட்சியில் உறுப்பினராக இருந்தார்  இருப்பினும், கட்சியை விட்டு விலகி 2019 ஆம் ஆண்டு மே மாதத்தில்  காங்கிரசு கட்சியில் மீண்டும் சேர்ந்தார் 

## மேற்கோள்கள்


பகுப்பு:தெலுங்கு தேசம் கட்சி அரசியல்வாதிகள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1944 பிறப்புகள்
சப்பம் அரி

**சப்பம் அரி** (*Sabbam Hari*) இந்தியாவின் விசாகப்பட்டினம் நகரத்தைச்  சேர்ந்த ஓர் அரசியல்வாதியாவார். 1952 ஆம் ஆண்டு சூன் மாதம் முதல் தேதியன்று இவர் பிறந்தார். தகரபுவலசை அடுத்துள்ள சிட்டிவலசை இவரது சொந்த ஊராகும்.

சப்பம் அரி தற்செயலாக அரசியலில் நுழைந்தார். பின்னர் நகர இளைஞர் காங்கிரசு தலைவராக நியமிக்கப்பட்டார். நகர காங்கிரசு கட்சியில் தீவிரமாக இருந்த இவர், குறுகிய காலத்தில் அங்கீகாரம் பெற்றார். 15ஆவது மக்களவையில் இந்திய தேசியக் காங்கிரசு கட்சியின் சார்பில் விசாகப்பட்டினம் மாவட்டத்தில் உள்ள அனகாபல்லி தொகுதியில் போட்டியிட்டு வென்றார். விசாகப்பட்டினத்தின் மேயராகவும் இவர் பணியாற்றினார். ஊழல் குற்றச்சாட்டுகள் இல்லாமல் ஆட்சி செய்தார். விசாகப்பட்டினம் இவரது ஆட்சியில் சுகாதாரத்தை தனியார்மயமாக்கிய முதல் நகரமாக மாறியது.  

## வகித்த பொறுப்புகள்
* 15 ஆவது மக்களவையில் நாடாளுமன்ற உறுப்பினர்
* தொழில்துறைக்கான நாடாளுமன்றக் குழு உறுப்பினர்
* விசாகப்பட்டின நகராட்சி ஆணையத்தின் மேயர்.

## இறப்பு
2019 ஆம் ஆண்டு கோவிட்-19 பெருந்தொற்றால் பாதிக்கப்பட்டு மே மாதம் 3 ஆம் தேதியன்று இறந்தார்.

## மேற்கோள்கள்


பகுப்பு:ஆந்திரப் பிரதேச அரசியல்வாதிகள்
பகுப்பு:1952 பிறப்புகள்
பகுப்பு:2019 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
சேசகிரி ராவ்

**சேசகிரி ராவ்** (*Seshagiri Rao*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1933 ஆம் ஆண்டு இவர் பிறந்தார். இந்திய தேசியக் காங்கிரசு கட்சியின் உறுப்பினராக இருந்த இவர் ஆந்திரப் பிரதேச சட்டமன்றத்தில் உறுப்பினராகவும் ஆந்திரப்பிரதேச சட்டமன்ற குழுவில் உறுப்பினராகவும் இருந்தார்.

## வாழ்க்கைக் குறிப்பு
சேசகிரி ராவ் பாபட்லா கல்வி சங்கத்தின் தலைவராக இருந்தார். பாபட்லா பொறியியல் கல்லூரியையும் நிறுவினார். 1981 ஆம் ஆண்டு ஆந்திரப் பிரதேச சட்ட மேலவை உறுப்பினராகத் தேர்ந்தெடுக்கப்பட்டார். 1994 ஆம் ஆண்டு நடைபெற்ர தேர்தலில் பாபட்லா தொகுதியிலிருந்து  தெலுங்கு தேசம் கட்சி வேட்பாளராக ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். பின்னர், இவர் இந்திய தேசிய காங்கிரசு கட்சியில் சேர்ந்தார். குண்டூர் மாவட்ட காங்கிரசு கமிட்டியின் தலைவராகவும், ஆந்திரப் பிரதேச காங்கிரசு கமிட்டியின் பொதுச் செயலாளராகவும் பணியாற்றினார். 

2019 ஆம் ஆண்டு நவம்பர் மாதம் 18 ஆம் தேதியன்று தன்னுடைய 86 ஆவது வயதில் சேசகிரி ராவ் இறந்தார்.

## மேற்கோள்கள்


பகுப்பு:ஆந்திரப் பிரதேச அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1933 பிறப்புகள்
பகுப்பு:2019 இறப்புகள்
தூபகெரெ

**தூபகெரெ** என்பது இந்தியாவின் கர்நாடக மாநிலத்தில் உள்ள பெங்களூர் ஊரக மாவட்டத்தில் உள்ள ஒரு நகரம் மற்றும் கிராம ஊராட்சி  ஆகும். தூபகெரெயில் கன்னடம் பேசப்படுகிறது. இதன் மக்கள் தொகை 2,199 ஆகும். இந்த ஊர் தொட்டபல்லாபூருக்கு அருகில் உள்ள முக்கிய வேளாண் மையமாகும்.

## அமைவிடம்
இந்த ஊரானது மாவட்ட தலைநகரான பெங்களூரில் இருந்து 23 கிலோமீட்டர் தொலைவிலும், தொட்டபல்லாபூரில் 15  கிலோமீட்டர் தொலைவிலும் உள்ளது.

## மக்கள் வகைபாடு
இந்தக் கிராமத்தில் 564 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 2485 ஆகும். இதில் பெண்களின் எண்ணிக்கை 1207 (48.6 %) என்றும், ஆண்களின் எண்ணிக்கை 1278 என்றும் உள்ளது. கல்வியறிவு பெற்றவர்கள் விகிதம் 65.3 % ஆகும்.

## பள்ளிகளும் கல்லூரிகளும்

# அரசு மேல்நிலைப்பள்ளி, தூபகெரெ
# அரசு புகுமுக வகுப்புக் கல்லூரி, தூபகெரெ

## வங்கி

# கார்ப்பரேசன் வங்கி, தூபகெரெ

## சுற்றுலா ஈர்ப்புகள்

* மாகாளி துர்கை மலை : ஸ்ரீ சுப்பிரமணிய காட்டி
* இராகவேந்திர சுவாமி மடம்: லக்கசந்திரா.
* பிரசன்ன இலட்சுமி வெங்கடேசுவர சுவாமி கோயுல் : தூபகெரே
* காட்டி சுப்பிரமணிய சுவாமி கோயில் : காட்டி சுப்பிரமணியா

## மேற்கோள்கள்

பகுப்பு:பெங்களூர் ஊரக மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
கனிதி விசுவநாதம்

**கனிதி விசுவநாதம்** (*Kanithi Viswanatham*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1932 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசியக் காங்கிரசு கட்சியின் உறுப்பினராக இருந்த இவர் 1989 மற்றும் 1991 ஆம் ஆண்டுகளில் இந்திய நாடாளுமன்றத்தின் கீழவையான மக்களவைக்கு இரண்டு முறை தேர்ந்தெடுக்கப்பட்டார். சிறீகாகுளம் மக்களவைத் தொகுதியை 
கனிதி விசுவநாதம் பிரதிநிதித்துவப்படுத்தினார். சுகாதாரம் மற்றும் உடல்நல அமைச்சகத்தின் தூதரகக் குழு உறுப்பினராகவும் இவர் இருந்துள்ளார்.

## இறப்பு
கனிதி விசுவநாதம்  15 ஏப்ரல் 2023 ஆம் ஆண்டு ஏப்ரல் மாதம் 15 ஆம் தேதியன்று ஆந்திரப் பிரதேசத்தின் சிறீகாகுளத்தில் தனது சொந்த மாவட்டத்தில் காலமானார். இறக்கும்போது  அவருக்கு வயது 90 ஆகும்.

## மேற்கோள்கள்


## புற இணைப்புகள்
*Official biographical sketch in Parliament of India website

பகுப்பு:1932 பிறப்புகள்
பகுப்பு:2023 இறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்
ரஃபா

**ரஃபா** () என்பது காசாக்கரையின் தெற்குப் பகுதியில் அமைந்துள்ள பாலத்தீனிய நகரமாகும். ரஃபா ஆளுநரகத்தின் மாவட்டத் தலைநகரமாக இருக்கும் இந்நகரம் காசா நகருக்கு தென்மேற்கில்  தொலைவில் அமைந்துள்ளது. 2014 ஆம் ஆண்டுக் கணக்கெடுப்பின்படி, இந்நகரத்தின் மக்கட்தொகை 152,950 ஆகும். இவர்களில் பெரும்பாலானோர் முன்னாள் பாலத்தீனிய அகதிகள் ஆவர்.

1982 ஆம் ஆண்டு சினாயிலிருந்து இசுரேல் வெளியேறியபோது, ரபா இரண்டாகப் பிரிக்கப்பட்டது. ஒரு பகுதி காசாக்கரையிலும், மற்றொரு பகுதி எகிப்து நாட்டிலும் அமைந்தன. குடும்பங்கள் பிரிக்கப்பட்ட இந்த நிகழ்வின்போது, முள்வேலிகளால் ஆன தடுப்புகள் அமைக்கப்பட்டன. பொதுவான மண்டலப் பகுதியை உருவாக்கும் எண்ணத்தில் இசுரேலும் எகிப்தும் செயல்பட்டதால், நகரின் முக்கியப் பகுதிகள் சிதிலமடைந்தன.  

எகிப்திற்கும் பாலத்தீனிய நாட்டிற்கும் இடையேயுள்ள ஒரேயொரு கடக்குமிடமான ரஃபா எல்லையைக் கடக்கும் பகுதி இந்த நகரில் அமைந்துள்ளது. காசாக்கரையில் செயல்பாட்டில் இருந்த ஒரேயொரு வானூர்தி நிலையமான யாசர் அராபத் வானூர்தி நிலையமானது இந்நகரின் தெற்குப் பகுதியில் அமைந்துள்ளது. 1998 ஆம் ஆண்டு முதல் 2001 ஆம் ஆண்டு வரை செயல்பாட்டிலிருந்த இந்த வானூர்தி நிலையம் இசுரேலிய இராணுவத்தால் குண்டுகள் வீசப்பட்டும், இடிப்புந்துகளால் சேதப்படுத்தப்படும் செயலிழந்தது. ஹமாஸ் போராளிக் குழுவால் இசுரேலிய போர்வீரர்கள் கொல்லப்பட்டதையடுத்து, இசுரேலிய இராணுவம் இந்த நடவடிக்கைகளை மேற்கொண்டது.

## மேற்கோள்கள்

பகுப்பு:காசாக்கரையிலுள்ள நகரங்கள்
பகுப்பு:பாலஸ்தீன நகரங்கள்
மொய்ராங் கொய்ரெங் சிங்

**மொய்ராங் கொய்ரெங்** **சிங்** (*Mairembam Koireng Singh*) என்றும் அழைக்கப்படும் மைரெம்பம் கொய்ரெங் (1915-1994) இந்தியாவின் மணிப்பூர் மாநிலத்தில் முதல் முதலமைச்சர் ஆவார். இவர் இந்தியத் தேசிய காங்கிரசு கட்சியினைச் சார்ந்தவர். கொய்ரெங் 11 சனவரி1963 முதல் 16 அக்டோபர் 1979 வரை முதலமைச்சராகப் பதவி வகித்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மணிப்பூர் முதலமைச்சர்கள்
பகுப்பு:1994 இறப்புகள்
பகுப்பு:1915 பிறப்புகள்
காசிகாண்டம்

thumb| காசியின் முன்சி படித்துறை.
page=7|thumb| காசிகண்டமு, 1888 புத்தக அட்டை.
**காசிகண்டம்** ( *Kasikhandamu* ) என்பது 15 ஆம் நூற்றாண்டின் கவிஞர் சிறீநாதர் என்பவரால் படைக்கப்பட்ட தெலுங்கு இலக்கியப் படைப்பாகும். இது கண்டிப்பான அளவுடன் கூடிய தெலுங்கு இலக்கிய பாணியில் கவிதை வடிவில் இயற்றப்பட்டுள்ளது. காசி அல்லது வாரணாசியின் சுயவிவரமாக இது படைக்கப்பட்டுள்ளது. பெரும்பாலும் கந்த புராணத்தின் காசி காண்டத்திலிருந்து பிரித்தெடுக்கப்பட்டது.

ஆராய்ச்சியாளரான நிடுடவோலு வெங்கட ராவின் கூற்றுப்படி, ஆசிரியர் இந்த படைப்பை கி.பி 1440 இல் எழுதியிருக்கலாம். இவர் தனது படைப்பை ரெட்டி சாம்ராஜ்யத்தின் சிறீவீரபத்ர ரெட்டிக்கு (1423 - 1448) அர்ப்பணித்தார். சிறீ நாதர் ரெட்டியின் அரச கவியாக பணியாற்றினார். அவரைத் தொடர்ந்து, கஞ்சர்லா சரபகவி மற்றும் மோச்செர்லா அன்னையா ஆகியோர் முறையே 1500 மற்றும் 1650 ஆம் ஆண்டுகளில் காசி காண்டத்தை மொழிபெயர்த்தனர்.

சென்னகேசவுலு செட்டியின் ஞான சூர்யோதயா அச்சகத்தால் 1888 ஆம் ஆண்டு சென்னையில் வெளியிடப்பட்டது. அதைத் தொடர்ந்து 1917 ஆம் ஆண்டு நிடுடாவோலு வெங்கட ராவ் அவர்களின் முன்னுரையுடன் சென்னை, வாவில்லா அச்சகம் வெளியிட்டது.

## மேற்கோள்கள்

பகுப்பு:தெலுங்கு இலக்கியம்
முகமது அலிமுதீன்

**முகமது அலிமுதீன்** (*Mohammed Alimuddin*)(1920 தௌபால் மாவட்டம் &#x2013; 3 பிப்ரவரி 1983) ஓர் இந்திய அரசியல்வாதியும் மணிப்பூரின் முன்னாள் முதல்வரும் ஆவார். இவர் மொய்ராங் கொய்ரெங் சிங்கிற்குப் பிறகு 1972-ல் மணிப்பூரின் முதலமைச்சராகப் பதவி வகித்தார். மணிப்பூர் மக்கள் கட்சியின் உறுப்பினராக அலிமுதீன் இருந்தார்.

## பணி
முகமது அலிமுதீன் 1948-ல் நடைபெற்ற முதல் சட்டமன்றத் தேர்தலில் லிலோங் சட்டமன்றத் தொகுதிக்கு நடைபெற்ற முதல் தேர்தலில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

இவர் ராஜ் குமார் டோரேந்திர சிங்கின் அரசாங்கத்தில் சபாநாயகராகவும், யாங்மாசோ ஷைசாவின் அமைச்சகத்தில் நிதி அமைச்சராகவும் பணியாற்றினார். இவரது காலத்தில், வடகிழக்கு இந்தியாவில் ஒரு முதன்மை மருத்துவக் கல்லூரிக்கு மண்டல மருத்துவ அறிவியல் நிறுவனம் உருவாகக் காரணமாக இருந்தார்.

## மேற்கோள்கள்

பகுப்பு:மணிப்பூர் முதலமைச்சர்கள்
பகுப்பு:1983 இறப்புகள்
பகுப்பு:1920 பிறப்புகள்
சீசியம் பெர்மாங்கனேட்டு

**சீசியம் பர்மாங்கனேட்டு**  (*Caesium permanganate*) என்பது  CsMnO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியத்தின் பர்மாங்கனேட்டு உப்பாக இது கருதப்படுகிறது.

## தயாரிப்பு
பொட்டாசியம் பெர்மாங்கனேட்டு மற்றும் சீசியம் நைட்ரேட்டு ஆகியவற்றின் வினையால் சீசியம் பர்மாங்கனேட்டு உருவாகும். 
:

## பண்புகள்
### இயற்பியல் பண்புகள்
சீசியம் பர்மாங்கனேட்டு 1 °செல்சியசு வெப்பநிலையில் 0.97 கிராம்/லிட்டர், 19 °செல்சியசு வெப்பநிலையில் 2.3 கிராம்/லிட்டர் மற்றும் 59 °செல்சியசு வெப்பநிலையில் 12.5 கிராம் /லிட்டர் கரைதிறனுடன்  கரையக்கூடியதாகும். ரூபிடியம் பர்மாங்கனேட்டு, அமோனியம் பர்மாங்கனேட்டு அம்மோனியம் பர்மாங்கனேட்டு மற்றும் பொட்டாசியம் பர்மாங்கனேட்டு சேர்மங்கள் போல இதன் படிக அமைப்பும் நேர்சாய்சதுரப் படிக அமைப்பாகும்.

### வேதிப்பண்புகள்
பொட்டாசியம் பர்மாங்கனேட்டைப் போலவே சீசியம் பர்மாங்கனேட்டும் இரண்டு-படிநிலைகளில் சிதைவடைந்து சீசியம் மாங்கனேட்டின் இடைநிலை சேர்மங்களை உருவாக்க வழிவகுக்கிறது.  சீசியம் பர்மாங்கனேட்டு மாங்கனீசு டை ஆக்சைடு, சீசியம் ஆக்சைடு மற்றும் ஆக்சினாக உடைகிறது. இதன் சிதைவு வெப்பநிலை 200 முதல் 300 பாகை செல்சியசு வரை இருக்கும். காற்றோடு கலக்கும் ஆக்சிசன் அப்பொருளில் 8 சதவீத நிறையிழப்பை உண்டாக்கும். 

:
:

ஒட்டு மொத்த வினை:

:

## மேற்கோள்கள்

பகுப்பு:சீசியம் சேர்மங்கள்
பகுப்பு:பெர்மாங்கனேட்டுகள்
பழுப்புக் கன்ன புல்வெட்டா

**பழுப்புக் கன்ன புல்வெட்டா**  அல்லது **பழுப்புக் கன்ன அல்சிப்பே** (brown-cheeked fulvetta  or brown-cheeked alcippe) ( புல்வெட்டாக்கள் இந்த இனத்துடன் நெருங்கிய தொடர்புடையவை அல்ல  ) என்பது அல்சிப்பீடே குடும்பத்தைச் சேர்ந்த பறவையாகும். இது முன்பு **கலகலப்பான் சிலம்பன்** என்று அழைக்கப்பட்டது. 

சில தொடர்பில்லாத பறவையினங்கள்  *அல்சிப்பே* பேரினத்தில் இருந்து நீக்கப்பட்டபிறகு இந்த இனம்  பேரினத்தில் தக்கவைக்கப்பட்டது. இதன் நெருங்கிய உறவினர்களாக அநேகமாக பழுப்பு  புல்வெட்டா மற்றும் கரும் புருவ புல்வெட்டா போன்றவை உள்ளன. ஜாவான் புல்வெட்டா மற்றும் நேபாள புல்வெட்டா ஆகியவையும் இந்தக் குழுவைச் சேர்ந்தவையாக இருக்கலாம். 

பழுப்புக் கன்ன புல்வெட்டா வங்காளதேசம், இந்தியா, தென்கிழக்கு ஆசியாவில் இனப்பெருக்கம் செய்து வசிக்கும் பறவையாகும். இதன் வாழிடம் ஈரப்பதமான காடுகலும், புதர்க்காடுகலும் ஆகும். இந்த இனம், பெரும்பாலான சிலம்பன்களைப் போலவே, வலசை போவதில்லை. இவை குறுகிய வட்டமான இறக்கைகளைக் கொண்டவை. அவ்வளவு சிறப்பாக பறக்கக் கூடிய திறன் கொண்டவை அன்று.

இந்த பாப்லர் தனது கூட்டை மரங்களில் அடர்த்தியான இலைகளின் மறைவில் கட்டுகிறது. பொதுவாக இரண்டு அல்லது மூன்று முட்டைகளை இடுகிறது.

பழுப்புக் கன்ன புல்வெட்டா அதன் நீளமான வால் உட்பட 15 செ.மீ. நீளம் உடையது. இதன் தலையும் பிடரியும் பழுப்புத் தோய்ந்த சாம்பல் நிறம். உடலின் மேற்பகுதி ஆலிவ் தோய்ந்த பசுமை பழுப்பு. 

பழுப்புக் கன்னப் புல்வெட்டா குறுகிய, கருமையான அலகைக் கொண்டுள்ளது. இதன் முதன்மை உணவு பூச்சிகள் மற்றும் தேன் ஆகும். இது  அடர்த்தியான தாவரங்களில் விரும்பி வாழ்வதால் இதைக் கவனிப்பது கடினம். இவை ஓயாது கலகலப்பாகக் கத்தியபடி ஆங்காங்கு தாவித் திரியும்.

## கூடு கட்டுதல்
பழுப்புக் கன்னப் புல்வெட்டா சனவரி முதல் சூன் வரை கூடு கட்டுகின்றன. அச்செய்கை சனவரி-பிப்ரவரி மாதங்களில் உச்சத்தில் இருக்கும். அனூப் தாஸ் மற்றும் விஜயன் ஆகியோர் நடத்திய ஆய்வில், 50,000 சதுர மீட்டரில் மொத்தம் 38 கூடுகள் கண்டறியப்பட்டன. இதன் கூடுகளானது பாசி, வேர்கள், மரக்காளான், இலை, புல் ஆகியவனைக் கொண்டு ஒழுங்கற்ற கோப்பை வடிவிலானதாக இருந்தன. கூடுகள் தரையில் இருந்து சராசரியாக 68.21 செமீ உயரத்தில் சிறு கிளைகளில் அமைக்கபட்டிருந்தன. சராசரியாக கூட்டின் அகலம் 91.8 மிமீ என்றும் ஆழம் 48.7 மிமீ. என்றும் இருக்கும். 

இது இரண்டு முதல் மூன்று முட்டைகளை இடும். அடைகாக்கும் காலம் 10 ± 2 நாட்கள். மேலும் கூடு கட்டும் காலம் 12 ± 2 நாட்கள்.  வெற்றிகரமான குஞ்சு பொரிப்பு  55% ஆகவும், கூட்டில் வளர்ந்து ஆளாகும் விகிதம் 32% ஆகவும் இருந்தது. கூடு கட்டுவதற்கு மிகவும் விருப்பமான தாவரங்களாக *லாசியன்தஸ் சிலியடஸ்* (36%) புதர்கள், அதைத் தொடர்ந்து *சப்ரோஸ்மா ஃபிராக்ரான்ஸ்* (27%) மற்றும் *தொட்டேயா சிலிகோசா* (23%) போன்றவை உள்ளன.

## காட்சியகம்

File:Brown cheeked fulvetta.jpg|இந்தியாவின் தண்டேலியில் பழுப்புக் கன்ன புல்வெட்டா


## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:இந்தியப் பறவைகள்
பழுப்புத் தொண்டை புல்வெட்டா

**பழுப்புத் தொண்டை புல்வெட்டா** அல்லது **லுட்லோவின் புல்வெட்டா** (brown-throated fulvetta or Ludlow's fulvetta) என்பது பாரடாக்ஸோர்னிதிடே குடும்பத்தைச் சேர்ந்த ஒரு பறவை இனமாகும். இது சாதாரண புல்வெட்டாக்களைப் போலவே, இது டிமாலிடே குடும்பத்தில், *அல்சிப்பே* அல்லது சில்விடே பேரினத்தில் நீண்ட காலமாக சேர்க்கப்பட்டிருந்தது. இது பூட்டான், சீனா, இந்தியா, மியான்மர், நேபாளம் ஆகிய நாடுகளில் காணப்படுகிறது.

## மேற்கோள்கள்

*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

பகுப்பு:வடகிழக்கு இந்தியப் பறவைகள்
பகுப்பு:பூட்டான் பறவைகள்
பகுப்பு:புல்வெட்டா
எம். நாராயண ரெட்டி

**எம். நாராயண ரெட்டி** (*M. Narayana Reddy*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1931 ஆம் ஆண்டு செப்டம்பர் மாதம் 10 ஆம் தேதியன்று இவர் பிறந்தார். வழக்கறிஞரான இவர்  இந்திய மக்களவையில் நாடாளுமன்ற உறுப்பினராகவும் ஆந்திரப் பிரதேச சட்டமன்ற உறுப்பினராகவும் இருந்தார்.

## வாழ்க்கைக் குறிப்பு
நாராயண ரெட்டி நிசாமாபாத்தில் உள்ள சுங்கெட்டு கிராமத்தில் பிறந்தார்.  சதர்காட்டு கல்லூரியிலும்  உசுமானியா பல்கலைக்கழகத்திலும்  படித்தார்.

நாராயண ரெட்டி 1967 ஆம் ஆண்டில் சுயேச்சை வேட்பாளராக வெற்றிபெற்று நிசாமாபாத் மக்களவை உறுப்பினராகத் தேர்ந்தெடுக்கப்பட்டார்  மக்களவையில் தனி தெலுங்கானா பிரச்சனையை எழுப்பிய முதல் நாடாளுமன்ற உறுப்பினர் என்று அறியப்படுகிறார். 1972 ஆம் ஆண்டு இந்திய தேசிய காங்கிரசு கட்சி  வேட்பாளராக போதானில் இருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார்.

நாராயண ரெட்டி 2020 ஆம் ஆண்டு பிப்ரவரி மாதம்  2 ஆம் தேதியன்று நிசாமாபாத்தில் உள்ள ஒரு தனியார் மருத்துவமனையில் 88 வயதில் இறந்தார் 

## மேற்கோள்கள்

பகுப்பு:இந்திய வழக்கறிஞர்கள்
பகுப்பு:4வது மக்களவை உறுப்பினர்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:2020 இறப்புகள்
பகுப்பு:1931 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
இடையாத்தான்குடி

**இடையாத்தான்குடி** (*Edayathankudi*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.

## மக்கள்தொகை
 மக்கள்தொகை கணக்கெடுப்பின்படி இடையாத்தான்குடியில் 1706 ஆண்கள் 1808 பெண்கள் என 3514 பேர் இருந்தனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
தைவான் புல்வெட்டா

**தைவான் புல்வெட்டா** (Taiwan fulvetta) என்பது சில்விடே குடும்பத்தைச் சேர்ந்த ஒரு பறவை இனமாகும். இது பிற சாதா புல்வெட்டாக்களைப் போலவே, நீண்ட காலமாக டிமாலிடே குடும்பத்தின் *அல்சிப்பே* பேரினத்தில் சேர்க்கப்பட்டிருந்தது. கூடுதலாக, இது நீண்ட காலமாக *F. cinereiceps* இல் ஒரு துணையினமாக வகைப்படுத்தபட்டிருந்தது.

இந்த இனம் தைவானில் மட்டுமே உள்ளது. 

## மேற்கோள்கள்

பகுப்பு:புல்வெட்டா
பகுப்பு:தைவான் பறவைகள்
வேதாசு வெங்கையா

**வேதாசு வெங்கையா** (*Vedas Venkaiah*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார். 1941 ஆம் ஆண்டு மார்ச்சு  மாதம் இரண்டாம் தேதியன்று சூரியப்பேட்டையின் குடகுதாவில் இவர் பிறந்தார். இவரது தந்தையின் பெயர் இராமையா வெங்கையா என்பதாகும். 1967-70 ஆம் ஆண்டில் ஐதராபாத்தில் உள்ள உசுமானியா பல்கலைக்கழகத்தில் சட்டம் படித்து பட்டம் பெற்றார். வணிகவரி உதவி ஆணையராக பணியாற்றி ஓய்வு பெற்றார். இந்திய தேசியக் காங்கிரசு கட்சியின் உறுப்பினராக இருந்த இவர் 2004 ஆம் ஆண்டு முதல் 2009 ஆம் ஆன்டு வரை ஆந்திரப் பிரதேசத்தின் சூரியப்பேட்டை சட்டமன்ற தொகுதியின் சட்டமன்ற உறுப்பினராகவும் இருந்தார். 

ஒருங்கிணைந்த ஆந்திரப் பிரதேசத்தில் 2004 ஆம் ஆண்டு நடைபெற்ற சட்டமன்றத் தேர்தலில், காங்கிரசு கட்சி சார்பில் சூரியப் பேட்டை சட்டமன்றத் தொகுதியில் போட்டியிட்டு,  தெலுங்கு தேசம் கட்சி வேட்பாளர் ரசினி குமாரியை விட 11,518 வாக்குகள் அதிகம் பெற்று வெற்றி பெற்றார்.

## மேற்கோள்கள்


பகுப்பு:1941 பிறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தெலங்காணா அரசியல்வாதிகள்
மணிப்பூர் புல்வெட்டா

**மணிப்பூர் புல்வெட்டா** அல்லது **காடிழுப்புத் தொண்டை புல்வெட்டா** (Manipur fulvetta or streak-throated fulvetta) என்பது பாரடாக்ஸோர்னிதிடே குடும்பத்தில் உள்ள ஒரு பறவை இனமாகும். இது வடகிழக்கு இந்தியாவில் உள்ள மணிப்பூர் மாநிலத்தின் பெயரில் அழைக்கப்படுகிறது. இது மற்ற சாதாரண புல்வெட்டாக்களைப் போலவே, இது நீண்ட காலமாக டிமாலிடே குடும்பத்தில் *அல்சிப்பே* அல்லது சில்விடேவில் பைரினத்தில் சேர்க்கப்பட்டிருந்தது. கூடுதலாக, இது நீண்ட காலமாக *எஃப். சினிரிசெப்ஸில்* ஒரு துணையினமாக சேர்க்கப்பட்டிருந்தது. மேலும் இந்த பறவைகள் அனைத்திற்கும் "காடிப்பழுப்புத் தொண்டை புல்வெட்டா" என்ற பொதுவான பெயர் பயன்படுத்தப்பட்டது. *எஃப். சினிரிசெப்ஸ்* இப்போது பழுப்புக்-ஹூட் புல்வெட்டா என்று அழைக்கப்படுகிறது.

இது வடகிழக்கு இந்தியா, மியான்மர் மற்றும் யுன்னான் ஆகிய நாடுகளில் காணப்படுகிறது.

இதன் இயற்கை வாழ்விடம் மிதவெப்பமண்டலக் காடு ஆகும். இதன் நிலை முதன்முதலில் 2008 இல் செம்பட்டியலுக்காக மதிப்பிடப்பட்டு, குறைந்த அக்கறை கொண்ட இனமாக மதிப்பிடப்பட்டுள்ளது. 
இடது|thumb

## மேற்கோள்கள்

பகுப்பு:மியான்மர் பறவைகள்
பகுப்பு:வடகிழக்கு இந்தியப் பறவைகள்
பகுப்பு:புல்வெட்டா
இளையபெருமாள்நல்லூர்

**இளையபெருமாள்நல்லூர்** (*Elayaperumalnallur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

## மக்கள்தொகை
2011 மக்கள்தொகை கணக்கெடுப்பின்படி, இளையபெருமாள்நல்லூரில் 1766 ஆண்கள் மற்றும் 1696 பெண்கள் என மொத்தம் 3462 பேர் உள்ளனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
சாம்பல் கொண்டை புல்வெட்டா

**சாம்பல் தலை புல்வெட்டா** ( ***Fulvetta cinereiceps*** ) என்பது பாரடாக்ஸோர்னிதிடே குடும்பத்தில் உள்ள ஒரு பறவை இனமாகும் . மற்ற பொதுவான புல்வெட்டாக்களைப் போலவே, டிமாலிடே குடும்பத்தில் *அல்சிப்பே* அல்லது சில்விடேவில் பேரினத்தில் நீண்ட காலமாக சேர்க்கப்பட்டிருந்தது.

முன்பு, *எஃப். சினிரிசெப்ஸ்* மணிப்பூர் புல்வெட்டா என்று அறியப்பட்டது. இந்தப் பெயருடன் சரியாகக் குறிப்பிடப்படும் பறவை பிரிக்கப்பட்டு, இப்போது இது தனி இனமாகக் கருதப்படுகின்றது. *எஃப். சினிரிசெப்ஸின்* மற்றொரு முன்னாள்  துணையினம், தைவான் புல்வெட்டா ( *எஃப். ஃபார்மோசானா* ) ஆகும்.

இதன் இயற்கை வாழ்விடம் மிதவெப்பமண்டலக் காடு. இது பன்னாட்டு இயற்கைப் பாதுகாப்புச் சங்கத்தால் அச்சுறுத்தப்பட்டதாகக் கருதப்படவில்லை.

## மேற்கோள்கள்

பகுப்பு:சீனப் பறவைகள்
பகுப்பு:புல்வெட்டா
கடம்பூர், அரியலூர்

**கடம்பூர்** (*Kadambur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

## மக்கள்தொகை
 மக்கள்தொகை கணக்கெடுப்பின்படி கடம்பூரில் 2216 ஆண்கள் 2254 பெண்கள் 4,470 பேர் வசிக்கின்றனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
எரவங்குடி

**எரவங்குடி** (*Eravangudy*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

## மக்கள்தொகை
2001 மக்கள்தொகை கணக்கெடுப்பின்படி, எரவங்குடியில் 2273 ஆண்கள் மற்றும் 2216 பெண்கள் என மொத்தம் 4489 பேர் உள்ளனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
இருகையூர்

**இருகையூர்** (*Irugaiyur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.

தி. பாலூர் பகுதிக்கு உட்பட்ட இருகையூர் கிராம ஊராட்சியில் 1. இருகையூர் 2 வெண்நல்லூர் 3. கொட்டியல் 4. குளத்துக்குப்பம் என நான்கு கிராமங்கள் உள்ளன. 

## மக்கள்தொகை
2001 மக்கள்தொகை கணக்கெடுப்பின்படி, இருகையூரில் 1637 ஆண்கள் மற்றும் 1731 பெண்கள் என மொத்தம் 3368 பேர் உள்ளனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
வெண்புருவ புல்வெட்டா

**வெள்ளைப் புருவ புல்வெட்டா** (*White-browed fulvetta*) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப்  புல்வெட்டாக்களைப் போலவே,  நீண்ட காலமாக டிமாலிடே குடும்பத்தில்,  *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது.

இந்தியத் துணைக்கண்டம் மற்றும் தென்கிழக்கு ஆசியா முழுவதும் பரவியுள்ளது. இது பூட்டான், இந்தியா, மியான்மர், நேபாளம், வியட்நாம் ஆகிய நாடுகளைச் சேர்ந்தது. இதன் இயற்கை வாழ்விடம் மிதவெப்ப மண்டலக் காடுகள் ஆகும்.

## காட்சியகம்

File:White-browed Fulvetta Pangolakha Wildlife Sanctuary Eest Sikkim India 12.02.2016.jpg| இந்தியாவின், சிக்கிமில்  *F. v. chumbiensis* தலை தோற்றம்
File:White-browed Fulvetta Pangolakha Wildlife Sanctuary East Sikkim Sikkim India 09.11.2015.jpg| இந்தியாவின், சிக்கிமின் பங்கோலகா காட்டுயிர் உய்விடத்தில் *F. v. chumbiensis* இனம்

## மேற்கோள்கள்

* BirdLife International 2004.  Alcippe vinipectus.   2006 IUCN Red List of Threatened Species.   Downloaded on 25 July 2007.
*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[உலகப் பறவைகளின் உசாநூல்]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:பூட்டான் பறவைகள்
பகுப்பு:நேபாளப் பறவைகள்
பகுப்பு:புல்வெட்டா
இந்தோசீன புல்வெட்டா

**இந்தோசீனீன புல்வெட்டா** ( *Indochinese fulvetta* ) என்பது பாரடாக்சோர்னிதிடே குடும்பத்தைச் சேர்ந்த ஒரு பறவை இனமாகும். இது மற்ற சாதாரணப் புல்வெட்டாக்களைப் போலவே, நீண்ட காலமாக டிமாலிடே குடும்பத்தில், *அல்சிப்பே* அல்லது சில்விடேவில் பேரினத்தில் சேர்க்கப்பட்டிருந்தது. இது முன்பு கண்கண்ணாடி புல்வெட்டா, *எஃப். ரூஃபிகாபிலாவின்* துணை இனமாகக் கருதப்பட்டது.

இது லாவோஸ் மற்றும் வியட்நாமில் காணப்படுகிறது. அதன் இயற்கை வாழ்விடம் மிதவெப்ப மண்டலக் காடுகள் ஆகும்.

## மேற்கோள்கள்

* **Collar**, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:புல்வெட்டா
சீரியம் மோனோசெலீனைடு

**சீரியம் மோனோசெலீனைடு** (*Cerium monoselenide*) என்பது CeSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Ce3+Se2−(e−) என்ற வடிவத்தில் இது காணப்படுகிறது.

## தயாரிப்பு
சீரியம் செலீனைடுடன் சோடியம் உலோகத்தைச் சேர்த்து 600° செல்சியசு வெப்பநிலைக்கு சூடுபடுத்தினால் ஒடுக்க வினை நிகழ்ந்து சீரியம் மோனோசெலீனைடு உருவாகிறது. சீரியம் செலீனைடுடன் கால்சியம் உலோகத்தைச் சேர்த்து 1000° செல்சியசு வெப்பநிலைக்கு சூடுபடுத்தினாலும்  ஒடுக்க வினை நிகழ்ந்து சீரியம் மோனோசெலீனைடு உருவாகிறது.

: Ce2Se3 + 2Na → 2CeSe + Na2Se
சீரியம் செலீனைடுடன் சீரியம் ஈரைதரைடு சேர்த்து வினைபுரியச் செய்தாலும் சீரியம் மோனோசெலீனைடு உருவாகும்:

: Ce2Se3 + CeH2 → 3 CeSe + H2↑

## பண்புகள்
பல அரியமண் மோனோசால்கோசெனைடுகளைப் போலவே, சீரியம் மோனோசெலீனைடும் உலோக-வகை மின் கடத்துத்திறன் மற்றும் NaCl-வகை படிக அமைப்பைக் கொண்டுள்ளது.

## மேற்கோள்கள்

பகுப்பு:சீரியம்(III) சேர்மங்கள்
பகுப்பு:செலீனைடுகள்
பகுப்பு:பாறை உப்பு படிகக் கட்டமைப்பு
புல்வெட்டா

**புல்வெட்டா** (*Fulvetta*) என்பது பாசரைன் பறவைகளின் பேரினமாகும். இப்பேரினம் முதலில் 1877-ல் முன்மொழியப்பட்டது. இது சமீபத்தில் **வழக்கமான புல்வெட்டாக்களுக்காக** மீண்டும் நிறுவப்பட்டது. இது திமாலிடே (பழைய உலக சிலம்பன்) *அல்சிப்பே* பேரினத்தைச் சேர்ந்த குருவிகளின் உறவினர்களுடன் நீண்ட காலமாகச் சேர்க்கப்பட்டுள்ளது. ஆனால் இவை உண்மையில் கிளி அலகு பறவைகளுடன் மிகவும் நெருங்கிய தொடர்புடையவை. எனவே இவை இப்போது பாரடாக்சோர்னிதிடே குடும்பத்தில் வைக்கப்பட்டுள்ளன.

## சிற்றினங்கள்
*புல்வெட்டா* பேரினமானது பின்வரும் எட்டு சிற்றினங்களைக் கொண்டுள்ளது.

## மேற்கோள்கள்

பகுப்பு:பறவைப் பேரினங்கள்
பகுப்பு:புல்வெட்டா
சித்தம் நர்சி ரெட்டி

**சித்தம் நர்சி ரெட்டி** (*Chittem Narsi Reddy*) இந்தியாவைச் சேர்ந்த ஓர் அரசியல்வாதியாவார்.  தெலுங்கானா மாநிலத்தைச் சேர்ந்த இவர் சுதந்திரப் போராட்ட வீரராகவும் அறியப்படுகிறார். மூன்று முறை சட்டமன்ற உறுப்பினராகவும், இரண்டு முறை மாநிலச் சட்டமன்ற மேலவை உறுப்பினராகவும் பதவி வகித்துள்ளார். சனதா தளம் கட்சியின் சார்பாக 1985, 1989 மற்றும் 2004 ஆம் ஆண்டுகளில் நடைபெற்ற ஆந்திரப் பிரதேச சட்டப் பேரவையின் மக்தல் சட்டமன்றத் தொகுதியிலிருந்து மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.
## இளமைப் பருவம்
நாராயணப்பேட்டை மாவட்டம் தன்வாடாவில் சித்தம் நர்சிரெட்டி பிறந்தார். அதன் பிறகு மக்தலில் குடியேறினார். இவரது தந்தையின் பெயர் ராம் ரெட்டி என்பதாகும். மெட்ரிகுலேசன் வரை தன்வாடா, நாராயணப்பேட்டை அரசுப் பள்ளிகளில் படித்தார்.

## அரசியல் வாழ்க்கை
1978 ஆம் ஆண்டில் சனதா கட்சி சார்பில் நர்சிரெட்டி போட்டியிட்டு இந்திரா காங்கிரசு கட்சியின் வேட்பாளரான நரசிம்மு நாயுடுவிடம் தோல்வியடைந்தார். அதன்பிறகு 1985 ஆம் ஆண்டில் சனதா கட்சி சார்பில் போட்டியிட்டு காங்கிரசு வேட்பாளர் நரசிம்மு நாயுடுவை தோற்கடித்து முதல் முறையாக சட்டசபைக்குள் நுழைந்தார்.1989 ஆம் ஆண்டில் சனதா தளம் சார்பில் போட்டியிட்டு காங்கிரசு வேட்பாளர் நரசிம்மு நாயுடுவை தோற்கடித்தார். அதன் பிறகு காங்கிரசு கட்சியில் இணைந்தார். 1999 ஆம் ஆண்டில் காங்கிரசு சார்பில் போட்டியிட்டு தெலுங்கு தேசம் கட்சி வேட்பாளர் எல்கோட்டி எல்லாரெட்டியிடம் தோல்வியடைந்தார். 2004 ஆம் ஆண்டில் காங்கிரசு கட்சி சார்பில் போட்டியிட்டு பாரதிய சனதா வேட்பாளர் நாகுராவ் நமாச்சியை தோற்கடித்தார்.

## இறப்பு
2015 ஆம் ஆண்டு ஆகத்து மாதம் 15 அன்று, நாராயணப்பேட்டையில் தேசியக் கொடியை ஏற்றிவிட்டு, வளர்ச்சித் திட்டத்தில் பங்கேற்பதற்காக உள்ளூர் எஸ்சிவாடாவுக்குச் சென்ற நர்சிரெட்டி, நக்சலைட்டுகளின் துப்பாக்கிச் சூட்டில் கொல்லப்பட்டார்.

## மேற்கோள்கள்

பகுப்பு:2015 இறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:1950 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
கடுகூர்

**கடுகூர்** (*Kadugur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.

## மக்கள்தொகை
2001 மக்கள் தொகை கணக்கெடுப்பின்படி, கடுகூரில் 2,014 ஆண்கள் மற்றும் 1,910 பெண்கள் என மொத்தம் 3,924 பேர் உள்ளனர். 

; வருவாய் கிராமங்கள்

# கடுகூர்
# அயன் ஆத்தூர்
# கே.பொய்யூர்
# பூமுடையான்பட்டி
# தலையாரிக்குடிகாடு
# கோபாலன் குடிகாடு 
# நுரையூர்

;

; பொது வசதி

# அரசு மருத்துவமனை - கடுகூர்
# அரசு மேல்நிலைப் பள்ளி - அயன் ஆத்தூர்
# அரசு தொடக்கப்பள்ளி - அயன் ஆத்தூர், கே.பொய்யூர், தலையாரிக்குடிகாடு, கோபிலியன் குடிகாடு
# தனியார் பள்ளிகள் - கடுகூர் (திருமுருகன் உதவி பெறும் தொடக்கப்பள்ளி)
# விளையாட்டு மைதானம் - ஏ. பி. ஜே. அப்துல் கலாம் துடுப்பாட்ட மைதானம்

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
கருஞ்சிவப்பு வால் ஈப்பிடிப்பான்

**கருஞ்சிவப்பு வால் ஈப்பிடிப்பான்** ( *Rusty-tailed flycatcher* ) என்பது குருவி வரிசையைச் சேர்ந்த மஸ்சிகாபிடே  குடும்பத்தைச் சேர்ந்த ஒரு சிறிய பறவையாகும். இது முக்கியமாக இந்திய துணைக்கண்டத்தின் வடக்குப் பகுதிகளிலும், தென்மேற்கு இந்தியாவின் சில பகுதிகளிலும், உசுபெக்கிசுத்தான் மற்றும் தஜிகிஸ்தான் உள்ளிட்ட நடு ஆசியாவின் சில பகுதிகளிலும் காணப்படுகிறது. இந்த இனம் ஓரளவு வலசை போகிறது, மத்திய ஆசிய பறவைகள் இந்தியாவிற்கு, அரேபிய கடலில் தென்மேற்கு இந்திய கடற்கரை வரை, கருநாடகம் மற்றும் கேரளத்திற்கு வலசை வருகின்றன.

பிற பகுதியில் உள்ள பறவைகள், குறிப்பாக கீழ் இமயமலையில் உள்ளவை, ஆண்டு முழுவதும் தங்கள் சொந்த பகுதிகளிலேயே தங்கி, அங்கேயே இனப்பெருக்கம் செய்கின்றன. இந்த இனம் இந்தியாவின் பிற பகுதிகளுக்கும் அவ்வப்போது வழிதவறி சென்று அலைந்து திரிகிறது.

கருஞ்சிவப்பு வால் ஈப்பிடிப்பான்  நீளமும்,   எடையும் கொண்டது. பாலினங்களுக்கு இடையில் இறகு நிறங்களில் வேறுபாடு இல்லை.

## மேற்கோள்கள்

பகுப்பு:பாக்கித்தானியப் பறவைகள்
பகுப்பு:நேபாளப் பறவைகள்
பகுப்பு:நடு ஆசியப் பறவைகள்
பகுப்பு:ஈ-பிடிப்பான்கள்
காளி பல்டன் மந்திர்

**காளி பல்டன் மந்திர்** (*Kali Paltan Mandir*) இந்தியாவின் உத்திரப் பிரதேச மாநிலத்தில் உள்ள மீரட்டில்  இராணுவ முகாமுக்கு அருகில் உள்ளது. ஔகர்நாத் மந்திரி சிவன் கோவில் பொதுவாக காளி பல்டன் மந்திர் என்று அழைக்கப்படுகிறது. 1844 ஆம் ஆண்டு நிலத்தடியில் சிவலிங்கம் கண்டுபிடிக்கப்பட்டதைத் தொடர்ந்து இக்கோவில் நிறுவப்பட்டது. நவீன பெரிய கோவில் வளாகத்திற்கான அடிக்கல் 1968 ஆம் ஆண்டில் நாட்டப்பட்டது. 1857 இந்திய சுதந்திரப் போர் தொடங்கியபோது இந்திய சிப்பாய்கள் முதல் துப்பாக்கிச் சூடு நடத்திய நீர் கிணறு இந்தக் கோயிலில் உள்ளது.

## படக்காட்சியகம்

File:Kali Paltan Mandir, Meerut1.jpg|கோவில் வெளிப்புறம்
File:Kali Paltan Mandir interior, Meerut.jpg|கோவில் உட்புறம்
File:Kali Paltan Mandir kitchen, Meerut.jpg|கோவில் சமையலறை
File:Kali Paltan Mandir memorial, Meerut.jpg|1857 நினைவிடம்
File:Kali Paltan Mandir well, Meerut.jpg|கிணறு


## மேற்கோள்கள்

பகுப்பு:உத்தரப் பிரதேச இந்துக் கோயில்கள்
பகுப்பு:சிவன் கோயில்கள்
பகுப்பு:மீரட்